In nomine Domini, amen. Universis presentes litteras seu presens publicum instrumentum inspecturis ac etiam audituris .  ., officialis Lingonensis, salutem in Domino sempiternam fidemque presentibus adhibere et noticiam rei geste. Vestra noscat universitas quod anno Domini currente M° CCC° tricesimo septimo, indictione sexta, die decima octava mensis decembris circa horam medianam, pontificatus sanctissimi patris et domini nostri domini Benedicti divina providencia pape XII anno tercio, nobis in curia episcopali Lingonensis more solito ad jura reddenda pro tribunali sedentibus et de causis ordinariis cognoscentibus, ad nostram notariique publici et testium presenciam subscriptorum personaliter accessit religiosa mulier soror Guillerma de Germanis, humilis abbatissa monasterii de Vallebaone cisterciensis ordinis Lingonensis diocesis et in regno Francie constituta, nobisque exposuit suo et conventus dicti sui monasterii nomine quod felicis recordationis sanctissimus pater dominus Innocentius quondam divina providente clemencia papa IIII abbatissarum earumque conventum universorum dicti ordinis per regnum Francie constitutarum justis postulationibus grato concurrentes assensu ut eisdem privilegiis et indulgenciis ipsis competentibus quibus ordo predictus per sedem apostolicam munitus dignoscitur uti libere valeant concessit auctoritate apostolica et per suas litteras facultatem. Preterea in judicio coram nobis exhibuit quinque privilegia apostolica sana et integra, non viciata, non abolita nec in aliqua sui parte corrupta, omnique suspictione et vicio carencia, quorum unum bullatum erat vera bulla plombea ipsius quondam domini Innocentii in filis sericis rubei croceique coloris et confectum super concessione supradicta, in qua quidem bulla in una parte impressa erant duo capita inter que capita insculpta erat una crux, de super vero dictis capitibus insculpte erant littere que sic legebantur S. Pa. S. Pe., in alia vero parte dicte bulle insculpte erant alie littere que sic legebantur Innocentius papa IIII. Aliud autem privilegium bullatum erat vera bulla plombea supradicta in consimilibus filis et per modum superius designatum. Alia etiam duo privilegia bullata erant veris bullis plombeis felicis recordationis sanctissimi patris domini Alexandri quondam eadem providente clemencia pape IIII in filis sericis et in quibus bullis videlicet ipsarum qualibet ab una parte insculpta erant capita, crux et littere que leguntur S. Pa. S. Pe. supradicte. Et aliud privilegium ultimum bullatum erat vera bulla plombea felicis recordationis sanctissimi patris domini Clementis quondam Dei providente clemencia pape V in filis sericis hujusmodi rubei croceique coloris in qua quidem bulla insculpta erant duo capita, crux et littere supradicte que leguntur S. Pa. S. Pe. ab una parte et ab alia alie littere que sic legebantur Clemens papa V prout facieremus videbatur. Quibus exhibitis, dicta abbatissa nobis exposuit ut, cum valde difficile sit sibi et suo conventui predicto suisque succcessoribus abbatissis dicti monasterii semper habere recursum ad dicta privilegia tociens quociens ipsis privilegiis indigerent, maxime cum ea non custodiant nec ipsorum custodiam habeant immo abbates et conventus ordinis sepedicti ipsaque privilegia indulta sint et concessa in favorem ordinis sepedicti, dicens etiam se vereri de amissione, deperditione aut abolitione seu ablatione aut consumptione dictorum privilegiorum propter viarum dispendia et casus fortuitos aut alium quemcumque casum, cui humana fragilitas facile resistere non potest, ne predicta privilegia valeant amitti, intercidi, enervari, aut modo quolibet subtrahi, vel deperire, idcirco nobis humiliter supplicavit et nos cum instancia requisivit quatinus de verbo ad verbum coram nobis dicta privilegia legi per aliquem publicum notarium faceremus, quodque cognosceremus et decerneremus ipsa privilegia posse et debere auctoritate nostra ordinaria destribi et in publicam formam redigi, ita quod eis descriptis et in formam publicam redactis ea cum exemplo seu descriptione et forma publica hujusmodi ad eorum instar in ipsa membrana facta coram nobis exhiberi per dictum notarium faceremus ut debita collatione facta coram nobis per ipsum notarium una cum quodam alio notario publico in ipsi collatione adjungendo de ipsis exemplo et publicatione ac forma publica una cum exemplaribus seu originalibus predictis nos ipsum exemplum seu ipsam descriptionem et formam publicam ad eterne rei memoriam adhabendam et plenam fidem ac probationem rei geste possemus publicare. Cujus abbatisse supplicationi tamquam nostri consone annuentes dictis privilegiis per Clementium Guillelmi notarium publicum infrascriptum lectis publice coram nobis cognonimus et decrevimus dicta privilegia per dictum notarium describi ac exemplari et in formam publicam redigi debere et omnia fieri superius petita per eamdem et dicto Clementio notario precepimus quatinus dicta privilegia describeret, exemplaret et in formam publicam redigeret diligenter, qui quidem notarius ipsa privilegia auctoritate nostra interveniente et decreto ad finem predictam descripsit sua manu propria et exemplavit ac in formam publicam redegit quorum privilegiorum tenores inferius continentur, et primo tenor privilegii ipsius domini Innocentii super dicta concessione facti : INNOCENTIUS episcopus servus servorum Dei, dilectis in Christo filiabus abbatissis earumque conventibus universis cisterciensis ordinis per regnum Francie constitutis salutem et apostolicam benedictionem. Solet annuere sedes… Datum Lugduni, II nonas maii, pontificatus nostri anno secundo. Item tenor alius privilegii ipsius domini Innocentii : INNOCENTIUS episcopus servus servorum Dei, venerabilibus fratribus archiepiscopis et episcopis ac dilectis filiis decanis, archidiaconis, prepositis, prioribus, archipresbiteris, officialibus et aliis ecclesiarum prelatis ad quos littere iste pervenerint, salutem et apostolicam benedictionem. Dilecti filii .  . abbas Cistercii ejus coabbates et conventus universi cisterciensis ordinis suam ad nos querimoniam destinarunt … Datum Lugduni, XI kalendas januarii, pontificatus nostri anno tercio. Item tenores duorum privilegiorum domini Alexandri pre- [premier passage authentifié par les seings manuels à cheval des deux notaires souscripteurs d'un parchemin à un autre, cousus ensemble] dicti secuntur et primo primi in data : ALEXANDER episcopus servus servorum Dei, dilectis filiis .  . abbati Cistercii ejusque coabbatibus et conventibus universis cisterciensis ordinis salutem et apostolicam benedictionem. Religionis vestre meretur… Datum Laterani, III idus decembris, pontificatus nostri anno primo. Item tenor secundi in data : ALEXANDER episcopus servus servorum Dei, dilectis filiis .  . abbati Cistercii ejusque coabbatibus et conventibus universis cisterciensis ordinis, salutem et apostolicam benedictionem. Intimantibus vobis accepimus… Datum Laterani, VII kalendas martii, pontificatus nostri anno secundo. Item tenor ultimi privilegii dicti domini Clementis talis est et sequitur per hec verba : CLEMENS episcopus servus servorum Dei, dilectis filiis .  . abbati Cisterciensis et universis coabbatibus ejus sub eodem ordine Domino servientibus, salutem et apostolicam benedictionem. Quoddam privilegium felicis recordationis Lucii pape III predecessoris nostri vobis et monasteriis vestris eorumque fratribus concessuma) nobis ex parte vestra presentatum inspeximus diligenter, cujus tenor de verbo ad verbum talis est : LUCIUS episcopus servus servorum Dei, dilectis filiis .  . abbati Cisterciensis et universis coabbatibus ejus sub eodem ordine Domino servientibus, salutem et apostolicam benedictionem. Monastice sinceritas discipline… Datum Verone, XI kalendas decembris. Nos itaque sacre vestre religionis inducti meritis, vestris supplicationibus favorabiliter annuentes prefatum privilegium ratum et gratum habemus illudque auctoritate apostolica ex certa sciencia appobamus et etiam innovamus, decernentes ipsam perpetuam obtinere roboris firmitatem, quodque tenor hujusmodi sic inferius plenam fidem et probationem faciat tam in judicio quam extra judicium etiam si ipsum originale privilegium non appareret nec etiam haberetur nec sit neccesse illud de cetero aliquatenus exhiberi. Nulli ergo omnino hominum liceat hanc paginam nostre approbationis, innovationis et constitutionis infringere vel ei ausu temerario contraire. Si quis autem hoc attemptare presumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Avinione, IIII nonas septembris, pontificatus nostri anno quarto. Quibus privilegiis descriptis exemplatis et in publicam [formam]b) redactis per Clementium Guillelmi notarium infrascriptum de mandato nostri .  . officialis Lingonensis memorati, idem [Clemen-]tius descriptionem et exemplum hujusmodi una cum privilegiis apostolicis supradictis exhibuit in judicio coram nobis, [re-]b) [second passage authentifié par les seings manuels à cheval des deux notaires souscripteurs d'un parchemin à un autre, cousus ensemble] lationemque de exemplo et descriptione hujusmodi ad sua originalia predicta nos una cum dicto Clementio notario adjuncto una nobiscum et cum ipso Johanne Roberti notario infrascripto fecimus diligentem, prefato Clementio exemplum per ipsum descriptum alta voce legente ac nobis et dicto Johanne exemplaria et originalia predicta tenentibus nostrisque oculis inspicientibus et ascultantibus seu audientibus diligenter, quam quidem exhibitionem seu exemplum et descriptionem ad sua exemplaria seu originalia supradicta per omnia muemmus concordare, nichil addito mutato vel remoto quod mutet sensum vel variet intellectum, quod quidem exemplum seu descriptionem ex veris exemplaribus seu originalibus predictis sumptum seu sumptam ac in hanc publicam formam redactum seu redactam per Clementium sepedictum in judicio coram Clementio et Johanne notariis predictis ac testibus infrascriptis publicamus ac per publicato seu publi[catis]b) habuimus et habemus causis et rationibus antedictis. Et ut eidem exemplo seu descriptioni predictis su[…]c) a modo probatio et eidem tamquam auctentico et publico seu auctentice et publice fides plenaria debere adhibe[ri]b) tamquam publico et vero instrumento et ad eternam rei geste memoriam ubilibet a modo et deinceps perhabendam sicuti haberetur originalibus predictis juris solemnitate in hiis omnibus et singulis observata nichilque de contingentibus omisso ipsum exemplum seu descriptionem per auctentico vero et publico seu auctentica vera et publica haberi ex me volumus et mandamus auctoritate nostra ordinaria, eamdem in predictis omnibus et singulis interponentes preceptum et decretum, ac etiam omnia predicta que ad exemplum et descriptionem ac formam publicam hujusmodid) eadem auctoritate corroboramus et confirmamus premissaque omnia et singula in hanc publicam formam per Clementium sepedictum redigi dedimus in mandatis, dictoque Johanni notario una cum dicto Clementio hinc precepimus se subscripsit. In quorum omnium testimonium et futurorum memoriam ac premissorum evidentiam pleniorem, sigillum curie Lingonensis una cum signis et subscriptionibus Clementii et Johannis predictorum presentibus litteris seu presenti publico instrumento duximus apponendum. Acta sunt hec anno, indictione, mense, die, hora, pontificatu et loco predictis. Presentibus domino Guillemo Adam presbitero, Johanne Regnaudi de Humis, Johanne de Agnivilla, Rembaudo Horrici de Lingonis, clericis notariis curie Lingonensis ac pluribus aliis vocatis specialiter et rogatis testibus ad premissa. Dictiones vero hujusmodi que leguntur in secundo rotulo presentis scripture concessum, et in presenti rotulo quo ad exemplum et descriptionem ac formam publicam hujusmodi in interlinearibus approbamus non factis vicio sed errore Clementii Guillelmi de Lingonis per scriptura et collatione presentibus. Ita est. [souscription] Johannes de Frebencuria pro collatione. Ita est. [Seing manuel et souscription du notaire Clément Guillaume de Langres]. [Seing manuel et souscription du notaire Jean Robert de Frebécourt].